b'\n_START_ARTICLE_\nLabanan sa Tours\n_START_PARAGRAPH_\nAng Labanan sa Tours (Oktubre 732), na tinatawag ding Labanan sa Poitiers at sa Arabe: \xd9\x85\xd8\xb9\xd8\xb1\xd9\x83\xd8\xa9 \xd8\xa8\xd9\x84\xd8\xa7\xd8\xb7 \xd8\xa7\xd9\x84\xd8\xb4\xd9\x87\xd8\xaf\xd8\xa7\xd8\xa1\xe2\x80\x8e (ma\xe2\x80\x98arakat Bal\xc3\xa2\xe1\xb9\xad ash-Shuhad\xc3\xa2 - Labanan sa Palasyo ng mga Martir) na pinaglabanan sa isang pook na nasa pagitan ng mga lungsod ng Poitiers at ng Tours, na nasa hilaga-gitnang Pransiya, na malapit sa nayon ng Moussais-la-Bataille, na humigit-kumulang 20 kilometres (12\xc2\xa0mi) sa hilagang-silangan ng Poitiers. Ang lokasyon ng labanan ay malapit sa hangganan na nasa pagitan ng nasasakupang Prankiso at ng noon ay malaya nang Aquitaine. Nagtunggali sa labanan ang mga puwersa ng mga Franco at ng mga Burgundiyanong na nasa ilalim ng kapangyarihan ng Austrasyanong Alkalde ng Palasyong si Charles Martel, laban sa isang hukbo ng Kalipaduhan ng Umayyad na pinamunuan ni \xe2\x80\x98Abdul Rahman Al Ghafiqi, Gobernador-Heneral ng al-Andalus.'